आफैंलाई मेरो मनको एउटा कुनोले भन्छ, अवश्य पनि म सिसैसिसाको घरमा बस्छु । मलाई प्रिय लाग्छ- यो सिसाको घर । म निश्चिन्त केमा छु भने, मेरो सिसाको घर धेरै अर्थमा सार्वजनिक अनुहार बनाउने लोभले लेखनमा लागेको मेरा निम्ति लाभदायी छ । यो घरमा बसेर बाहिरका विसंगत पक्ष छर्लंग देख्न सक्छु र त्यसका बारेमा धित मर्ने गरी लेख्न सक्छु । म बसेको सिसाको घरमा कसैलाई ढुंगा हान्न मन छ भने त्यसलाई म सहर्ष स्वीकार गर्छु ।
